
Nr. 4c-6/398/2015



BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL COMUN asupra propunerii legislative pentru modificarea şi completarea Legii nr.67/2004 pentru alegerea autorităţilor administraţiei publice locale, republicată în Monitorul Oficial al României, Partea I, nr.333 din 17 mai 2007, cu modificările şi completările ulterioare, trimisă Comisiei juridice, de disciplină şi imunităţi și Comisiei pentru administraţie publică și amenajarea teritoriului, cu adresa nr. PL- x 748 din 28 octombrie 2015 şi înregistrată cu nr. 4c-11/1362 din 30 octombrie 2015, respectiv cu nr. 4c-6/398/2015.
     În raport cu obiectul şi conţinutul său, propunerea legislativă face parte din categoria legilor organice.
             PREŞEDINTE,                                                     PREŞEDINTE,                                           
      Bogdan Liviu CIUCĂ                                             Victor Paul DOBRE

                                                                                                        Pl x 748/2015                                                                                                                                                                                                                  
       RAPORT  COMUN
       asupra 
propunerii legislative pentru modificarea şi completarea Legii nr.67/2004 pentru alegerea autorităţilor administraţiei publice locale, republicată în Monitorul Oficial al României, Partea I, nr.333 din 17 mai 2007, cu modificările şi completările ulterioare

  În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru administraţie publică şi amenajarea teritoriului au fost sesizate spre dezbatere, în fond, cu propunerea legislativă pentru modificarea şi completarea Legii nr.67/2004 pentru alegerea autorităţilor administraţiei publice locale, republicată în Monitorul Oficial al României, Partea I, nr.333 din 17 mai 2007, cu modificările şi completările ulterioare,  trimisă cu adresa nr. PL x – nr. 748 din 28 octombrie 2015 şi înregistrată cu nr.  4c-11/1362/2015 şi cu  nr. 4c-6/398/2015.
 Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera Deputaţilor este Cameră decizională.
Consiliul Legislativ, prin avizul nr. 572 din 3 iunie 2015, a avizat negativ iniţiativa legislativă.

Guvernul nu susţine adoptarea iniţiativei legislative. 

Propunerea legislativă are ca obiect de reglementare  modificarea Legii nr.67/2004 pentru alegerea autorităţilor administraţiei publice locale, în sensul asigurării unui loc de membru în birourile electorale ale circumscripțiilor electorale pentru un reprezentant al Grupului parlamentar al minorităților naționale din Camera Deputaților.


 Membrii Comisiei juridice, de disciplină şi imunităţi şi membrii Comisiei pentru administraţie publică şi amenajarea teritoriului  au examinat propunerea legislativă în şedinţe separate. 


Membrii Comisiei pentru administraţie publică şi amenajarea teritoriului au dezbătut iniţiativa legislativă în şedinţa din 3 noiembrie 2015. Din numărul total de 22 membri ai Comisiei pentru administraţie publică şi amenajarea teritoriului au participat la dezbateri 20 deputaţi. 


Membrii Comisiei juridice, de disciplină şi imunităţi au dezbătut propunerea legislativă în şedinţa din 17 noiembrie 2015. 

 La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.

Cu ocazia dezbaterilor s-a constatat Legea nr.67/2004 pentru alegerea autorităţilor administraţiei publice locale a fost abrogată prin art.136 din Legea nr.115/2015 pentru alegerea autorităților administrației publice locale, pentru modificarea Legii administrației publice locale nr.215/2001, precum și pentru modificarea și completarea Legii nr.393/2004 privind Statutul aleșilor locali, publicată în Monitorul Oficial al României, Partea I, nr.349 din 20 mai 2015 . 

În urma dezbaterilor, membrii celor două Comisii au hotărât, cu unanimitate de voturi, să propună plenului Camerei Deputaţilor respingerea propunerii legislative pentru modificarea şi completarea Legii nr.67/2004 pentru alegerea autorităţilor administraţiei publice locale, republicată în Monitorul Oficial al României, Partea I, nr.333 din 17 mai 2007, cu modificările şi completările ulterioare.

În raport cu obiectul şi conţinutul reglementării, propunerea legislativă face parte din categoria legilor organice.

                   PREŞEDINTE,                                         PREŞEDINTE, 
            Bogdan Liviu CIUCĂ                                  Victor Paul DOBRE
          SECRETAR,                                            SECRETAR, 
        Sorin Constantin STRAGEA                         Constantin AVRAM                        

Consilier parlamentar,                                                                                           Consilier parlamentar,

       Alexandra Muşat                                                                                                           Nicoleta Toma

